Kazys Mockus

Kazys Mockus (1910 m. liepos 4 d. Rikantuose, Kelmės rajonas – 1972 m. sausio 8 d. Bostone, JAV) – Lietuvos pedagogas, žurnalistas, vertėjas.

 Biografija 
Mokėsi Raseinių gimnazijoje, studijavo Vytauto Didžiojo universitete. 1934–1935 m. redagavo laikraštį „Darbininkas“. Mokytojavo Pagėgiuose, 1939–1944 m. Telšių vyskupo M. Valančiaus gimnazijoje.

1941 m. Telšiuose įsteigė Žemaičių meno ir mokslo centrą, jam vadovavo. 1941 m. Telšiuose įsteigė ir redagavo savaitraštį „Žemaičių žemė“, iki 1944 m. buvo jo redaktorius (slapyvardis K. M.). 1942–1944 m. kartu su P. Geniu redagavo ir leido „Žemaičių kalendorių“. 1942 m. išleido knygelę „Žemaičių kankiniai“, kurią 1955 m. Lietuvos išlaisvinimo komitetas buvo išleidęs ir prancūziškai.

1944 m. pasitraukė iš Lietuvos. Gyveno Vokietijoje, kur tęsė pedagoginį darbą, aktyviai dalyvavo užsienio lietuvių kultūriniame ir politiniame gyvenime, bendradarbiavo spaudoje, buvo „Lietuvių enciklopedijos“ bendradarbis.

 Šaltiniai 

Kategorija:Ateitininkai
Kategorija:Lietuvos redaktoriai
Kategorija:JAV lietuviai